《春暮送周青士》
清代·柯维桢

入春春半百花开，良友乘春放棹来。花为春归偏早落，人当春棹却同回。

三千远道他时梦，九十韶光此日哀。把酒送春兼送别，劝君且尽故人杯。

作者简介：清浙江嘉善人，字翰周，一字缄三，自号小丹丘。柯崇朴弟。康熙十四年举人，十八年举博学鸿词。有才名。有《澄烟阁集》、《小丹丘客谭》。